Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 104/13/5502	Čadca, 15.3.2013
EEČ : 2-37-56-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Čadca
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Skutková veta:
že ako otec maloletej XXXXX, nar. XXXXX, ktorá je vo výchove a starostlivosti u svojej matky XXXXX, bytom XXXXX, XXXXX, okres XXXXX, si úmyselne riadne neplnil svoju vyživovaciu povinnosť, ku ktorej bol aj zaviazaný právoplatným rozsudkom Okresného súdu  XXXXX pod spisovou značkou XXXXX XXXXX zo dňa XXXXX právoplatný dňom XXXXX, a to prispievať mesačne XXXXX € na výživnom, ktoré mal platiť vždy do 15. dňa v mesiaci vopred k rukám matky, riadne neplatil výživné v dobe od mesiaca júl 2012 doposiaľ, s výnimkou uhradenej splátky v sume XXXXX €, čím za uvedené obdobie  na výživnom dlhoval  najmenej XXXXX €.

lebo zanikla trestnosť činu.

Odôvodnenie:
Uznesením povereného príslušníka Obvodného oddelenia PZ XXXXX pod XXXXX zo dňa XXXXX bolo podľa § 199 odsek 1 Trestného poriadku začaté trestné stíhanie a súčasne podľa § 206 odsek 1 Trestného poriadku, vznesené obvinenie XXXXX, pre prečin zanedbania povinnej výživy podľa § 207 odsek 1 Trestného zákona, na tom skutkovom základe, ako je uvedené vo výrokovej časti uznesenia. 
	 
Dňa 14.03.2013 predložil poverený príslušník PZ spisový materiál s návrhom na zastavenie trestného stíhania, pričom svoj návrh odôvodnil tým, že obvinený výživné v plnej výške uhradil, čím využil ustanovenie §  86  písmeno a) Trestného zákona. 

Preskúmaním spisového materiálu bolo zistené, že návrh povereného príslušníka PZ je dôvodný.

Svedkyňa - poškodená  XXXXX uviedla, že XXXXX  jej neplatil výživné od mesiaca júl 2012. Popísala výšku dlžnej sumy a to XXXXX €, Následne dňa XXXXX uviedla,  že jej za uvedené obdobie bola uhradená poštovými poukážkami dňa XXXXX suma XXXXX- € a dňa XXXXX  suma XXXXX €, čím za uvedené obdobie XXXXX uhradil svoj dlh a na výživnom nedlhuje žiadne peniaze.  

Prečinu zanedbania povinnej výživy podľa § 207 odsek 1 Trestného zákona, sa dopustí ten, kto najmenej tri mesiace v období dvoch rokov neplní, čo aj z nedbanlivosti, povinnosť vyživovať alebo zaopatrovať iného. 

Podľa §  86 písmeno a) Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo  nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Podľa ustanovenia § 215 odsek 1 písmeno h) Trestného  poriadku prokurátor zastaví trestné stíhanie, ak zanikla trestnosť činu. 

Vzhľadom k tomu, že obvinený  využil ustanovenie § 86 písmeno a) Trestného zákona a zameškané  výživné v plnej výške uhradil, rozhodla som preto tak, ako je vo výroku tohto uznesenia uvedené a trestné stíhanie obvineného XXXXX som v zmysle § 215 odsek 1 písmeno h) Trestného poriadku  zastavila.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anna Lašová
prokurátorka